CELEX: C2006/190/05
Language: hu
Date: 2006-08-12 00:00:00
Title: C-419/04. sz. ügy: A Bíróság (harmadik tanács) 2006. június 22-i ítélete (Cour d'appel de Poitiers (Franciaország) előzetes döntéshozatal iránti kérelme) – Conseil général de la Vienne kontra Directeur général des douanes et droits indirects ( Behozatali vámok utólagos beszedése – Behozatali vámok elengedése – Feltételek – A Közösségi Vámkódex végrehajtásáról szóló rendelet 871. cikke – A Bizottsághoz fordulás kötelezettségének terjedelme – A vámfizetésre kötelezett jóhiszemű személy nyilatkozatának hiánya olyan kiegészítő díjra vonatkozóan, amelyet az importált áruk vámértékébe kellett volna foglalni )

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/3
            
         A Bíróság (harmadik tanács) 2006. június 22-i ítélete (Cour d'appel de Poitiers (Franciaország) előzetes döntéshozatal iránti kérelme) – Conseil général de la Vienne kontra Directeur général des douanes et droits indirects
   (C-419/04. sz. ügy) (1)
   
   („Behozatali vámok utólagos beszedése - Behozatali vámok elengedése - Feltételek - A Közösségi Vámkódex végrehajtásáról szóló rendelet 871. cikke - A Bizottsághoz fordulás kötelezettségének terjedelme - A vámfizetésre kötelezett jóhiszemű személy nyilatkozatának hiánya olyan kiegészítő díjra vonatkozóan, amelyet az importált áruk vámértékébe kellett volna foglalni”)
   (2006/C 190/05)
   Az eljárás nyelve: francia
   A kérdést előterjesztő bíróság
   Cour d'appel de Poitiers
   Az alapeljárás felei
   
      Felperes: Conseil général de la Vienne
   
      Alperes: Directeur général des douanes et droits indirects
   Tárgy
   Előzetes döntéshozatal iránti kérelem – Cour d'appel de Poitiers – A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendeletnek a vámtartozás összegének beszedésére vonatkozó 871. cikke értelmezése – A Bizottság elé utalás kötelező jellege a vámtarozás beszedésére vagy elengedésére vonatkozó feltételek alkalmazhatóságával kapcsolatban felmerült kételyek esetén
   Rendelkező rész
   Az 1998. július 29-i 1677/98/EK bizottsági rendelettel módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet 871. cikkét úgy kell értelmezni, hogy a nemzeti vámhatóságok a Bizottsághoz fordulásra irányuló szándékuk kinyilvánítása ellenére sem kötelesek az ügyet határozathozatal céljából a Bizottság elé utalni, amennyiben a beszedetlen vámok beszedésére vagy elengedésére vonatkozó eljárás során a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 220. cikke (2) bekezdése b) pontja feltételeinek az érintett ügyre való alkalmazhatóságával kapcsolatban felmerült kételyeik megszűntek, vagy amennyiben a felmerült kételyek olyan vámok utólagos könyvelésbe vételével kapcsolatosak, amelyeket amiatt nem szedtek be, mert az importőr nem jelentette be azokat a díjakat, amelyeket a behozott áruk vámértékébe kellett volna foglalni.
   
      (1)  HL C 284., 2004.11.20.